Dark Tranquillity

Dark Tranquillity er et svensk band som har dominert gothenburg metal-sjangeren sammen med In Flames og At the Gates siden begynnelsen av 1990-tallet.

 Historie 
Dark Tranquillity startet med navnet Septic Broiler. De to vennene, Mikael Stanne og Niklas Sundin, hadde ingen intensjoner om å bli profesjonelle musikere da de kjøpte seg hver sin gitar i 1989. De fikk med seg trommis Anders Jivarp, vokalist Anders Fridén og bassist Martin Henriksson og ga etterhvert ut demoen Enfeebled Earth. Dette ble et skille for gruppen, som etter dette satset mer på musikken, og endret navn for å vise at de mente alvor. I 1993 kom debutalbumet Skydancer, som definerte Dark Tranquillitys stil.

Etter dette valgte Fridén å forlate bandet, til fordel for In Flames. Stanne valgte da å legge fra seg gitaren, og bli bandets nye vokalist. Fredrik Johansson erstattet Stanne som gitarist. I 1995 ga de ut The Gallery til gode kritikker. I forkant av neste album spilte Dark Tranquillity inn to musikkvideoer, «Zodiackyl Light» og «Hedon» som ble utgitt på VHS. To år senere kom The Mind's I.

Med albumet Projector fra 1999 endret bandet stil. Stanne brukte ren sang på dette albumet i motsetning til tidligere da han han hadde holdt seg kun til growling, mens sangene inneholdt flere rolige passasjer, med akustiske gitarer, piano og annet arrangement. De valgte derfor å rekruttere Martin Brändström på keyboard før de satte i gang med arbeidet med neste album. På dette tidspunktet slet Johansson med å motivere seg, og han ble bedt om å forlate bandet. Igjen rullerte bandet for å få kabalen til å gå opp. Henriksson byttet til gitar, mens Michael Nicklasson fra Luciferion ble bassist i bandet. Etter dette har det ikke vært noen utskiftninger av bandmedlemmer. 

I 1999 kom Haven (ofte misforstått som Heaven) hvor Stanne igjen holdt seg til growling. Men det var på ingen måte noe «tilbake til røttene»-album, musikalsk lå det fortsatt tett opp mot Projector. Brändström gjorde keyboardet enda mer fremtredende, mens gitarene fremdeles vekslet mellom akustisk og distortion. I 2002 kom Damage Done, et mye kraftigere album enn forgjengerne. 7. oktober 2002 filmet de en konsert i Kraków i Polen, som i 2003 ble utgitt som DVD med tittelen Live Damage.

I 2005 ga bandet ut Character og 24. april 2007 kom Fiction.

 Medlemmer 

 Dagens medlemmer 
 Mikael Stanne – vokal (1994–), gitar (1989–1994)
 Niklas Sundin – gitar (1989–)
 Martin Henriksson – gitar (1998–), bass (1989–1998)
 Martin Brändström – keyboard (1998–)
 Michael Nicklasson – bass (1998–)
 Anders Jivarp – trommer (1989–)

 Tidligere medlemmer 
 Anders Fridén – vokal (1989–1993)
 Fredrik Johansson – gitar (1993–1998)

 Gjestemusikere 
 Anna-Kajsa Avehall (Skydancer)
 Eva-Marie Larsson (The Gallery)
 Sara Svensson (The Mind's I)
 Johanna Andersson (Projector)
 Nell Sigland (Fiction)

 Diskografi 
 Album 
ÅrTittelPlateselskapLine-up1993SkydancerSpinefarm RecordsAnders Fridén, Niklas Sundin, Mikael Stanne, Martin Henriksson, Anders Jivarp1995The GalleryOsmose ProductionsNiklas Sundin, Fredrik Johansson, Mikael Stanne, Martin Henriksson, Anders Jivarp1997The Mind's IOsmose ProductionsNiklas Sundin, Fredrik Johansson, Mikael Stanne, Martin Henriksson, Anders Jivarp1999ProjectorCentury MediaNiklas Sundin, Fredrik Johansson, Mikael Stanne, Martin Henriksson, Anders Jivarp2000HavenCentury MediaNiklas Sundin, Martin Henriksson, Mikael Stanne, Martin Brändström, Anders Jivarp2002Damage DoneCentury MediaNiklas Sundin, Martin Henriksson, Mikael Stanne, Martin Brändström, Anders Jivarp2005CharacterCentury MediaNiklas Sundin, Martin Henriksson, Mikael Stanne, Martin Brändström, Anders Jivarp2007FictionCentury MediaNiklas Sundin, Martin Henriksson, Mikael Stanne, Martin Brändström, Anders Jivarp2012ConstructCentury MediaNiklas Sundin, Martin Henriksson, Mikael Stanne, Martin Brändström, Anders Jivarp

 EP 
ÅrTittelPlateselskap1991Trail of Life DecayedGuttural Records1992A Moonclad ReflectionSlaughter/Exhumed Records1995Of Chaos and Eternal NightSpinefarm Records1997Enter Suicidal AngelsOsmose Productions2004Lost to ApathyCentury Media2007Focus ShiftCentury Media

 Videografi 
 DVD/VHS 
 Zodiackyl Light (1997)
 Live Damage (2003)

 Musikkvideo 
 Zodiackyl Light (1997)
 Hedon (1997)
 ThereIn (1999)
 Monochromatic Stains (2002)
 Lost to Apathy (2005)
 The New Build (2005)
 Focus Shift (2007)

 Trivia 
 Gitaristen Niklas Sundin har laget alle albumcoverne for bandet siden Projector. Han har også laget coveret til In Flames' Reroute to Remain, Soundtrack to Your Escape og Come Clarity.
 Live Damage skulle egentlig filmes på Wacken Open Air, men filmteamet hadde lunsjpause idet Dark Tranquillity spilte, og DVD-en måtte utsettes.

 Eksterne lenker 



Kategori:Svenske melodisk death metal-band
Kategori:Band etablert i 1989